<classify> Anna Potinus Vyuo vikuu nchini vimetakiwa kufanya tafiti mbalimbali kulingana namahitaji na vipaumbele vya nchi na kupunguza kutegemea misaada ya nje kwenyetafiti zao kwakuwa wanaotoa misaada ndio wanaowapa ajenda ya utafiti. Hayo yamesemwa leo Alhamisi Novemba 21, na Rais John Magufuli alipokuwaakizungumza katika mahafali ya 10 ya Chuo Kikuu cha Dododma UDOM, baada yakutunukiwa Shahada ya Heshima ya Udaktari wa Falsafa katika Sayansi ya chuohicho. Ili kukuza uwezo wa kujitegemea katika gharama za utafiti anzisheni naimarisheni mifuko yenu ya fedha za utafiti, tafuteni njia mbalimbali za kuimarishamifuko hiyo ikiwemo kutumia taaluma zenu mlizonazo, serikali kwa upande wakeitaendelea kusaidia kwa kuongeza mchango wake katika mfuko wa utafiti wakitaifa nchini ili kwa kushirikiana na jitihada za vyuo vikuu katika kuimarishauwezo wetu wa ndani wa kugharamia tafiti zetu zinazobeba ajenda zetu wenyewe. Tafiti na matokeo ya tafiti hizo zitakuwa na maana tu ikiwa zitasaidiakutatua changamoto mbalimbali zinazowakabili watu wetu, anagalieni namna tafitizenu zinavyoweza kukabiliana na changamoto mbalimbali katika utekelezaji wadira ya maendeleo ya taifa, bainisheni matatizo na tafuteni majibu yayanayowakabili wazalishaji mbalimbali kama vile wakulima, wafugaji, wavuvi,wachimbaji madini na wenye viwanda amesema Raisi Magufuli. Ameongeza kuwa ni lazima vyuo vyote nchini viwe chimbuko la maarifamapya na chahu ya maendelo akidai haitasaidia iwapo matokeo ya tafiti, maarifa,ujuzi na mbinu zinazozalishwa vyuoni havitatumiwa na Watanzania wenyewe ndiomaana serikali ya awamu ya tano imejitahidi kutumia wataalamu wa ndani katikakutafuta majibu ya mambo mbalimbali.  <topic>: KITAIFA 